**Literāro darbu konkursa “Mani 725 vārdi Ventspilij” nolikums**

Konkursu izsludina-

Ventspils pilsētas pašvaldības iestāde “Ventspils bibliotēka”, adrese Akmeņu iela 2, Ventspils.

Konkursa mērķis-

izmantojot jebkuru literatūras žanru, izteikt vārdos savas sajūtas par Ventspili.

Konkursa dalībnieki-

konkursā var piedalīties ikviens, kurš uzrakstījis konkursa nolikumam atbilstošu un līdz šim nepublicētu darbu latviešu valodā.

Iesniedzamais konkursa darbs-

daiļdarbs (autora brīvi izvēlētā žanrā), kura apjoms nepārsniedz 725 vārdus (aptuveni A4 formāta lapa). Darbs jānoformē datorrakstā (Times New Roman, burtu lielums 12 punkti, atstarpe starp rindām 1,5 punkti).

Darba iesniegšana –

personīgi līdz 27.jūlija plkst. 12.00 Ventspils Galvenajā bibliotēkā Akmeņu ielā 2, III stāvā, vai pa pastu (pasta zīmogs – 24.jūlijs), vai elektroniski biblioteka@ventspils.lv .

Darbam jāpievieno slēgta aploksne, kurā norādīts autora vārds, uzvārds, vecums, nodarbošanās un kontaktinformāciju (e-pasta adrese vai telefona numurs). Uz aploksnes jānorāda iesniegtā darba nosaukums.

Vērtēšanas kritēriji-

* darba atbilstība konkursa nolikumam
* satura mērķtiecīgs izklāsts
* domas oriģinalitāte

Darbu vērtēšanas komisijas sastāvs-

Astra Pumpura- Ventspils bibliotēkas direktore

Olita Šteinmane- Ventspils bibliotēkas direktores vietniece,

Gundega Mertena- laikraksta “Ventas Balss” galvenā redaktore,

Andra Konste- Starptautiskās Rakstnieku un tulkotāju mājas direktore,

Margarita Marcinkeviča- Ventspils muzeja direktore.

Balvu fonds-

J.Rozes grāmatnīcas dāvanu kartes kopsummā 100 EUR vērtībā. Balvu fonda sadale, saskaņā ar vērtēšanas komisijas lēmumu, notiek pēc iesniegto darbu izvērtēšanas rezultātu apkopošanas.

Uzvarētāju paziņošana-

konkursa uzvarētājus publiski paziņos un sveiks Grāmatu svētkos Rātslaukumā 2015.gada 1.augustā plkst. 13.30.

Telefons uzziņām – 63623231

e- pasts- biblioteka@ventspils.lv